Η υπόθεση πτώσης δύο ατόμων στη θάλασσα, στην παραλία Θεσσαλονίκης την ώρα που άρχιζε η Πορεία Υπερηφάνειας (Pride Parade) στο πλαίσιο του 7ου Thessaloniki Pride ερευνάται από το Τμήμα της Διεύθυνσης Κρατικής Ασφάλειας Θεσσαλονίκης.

ADVERTISING

Ένας 36χρονος υπήκοος Ιταλίας και ένας 45χρονος Έλληνας υπήκοος, οι οποίοι κατευθύνονταν προς την οδό Εθνικής Αμύνης, απ΄ όπου ξεκίνησε η παρέλαση γύρω στις 20:00 του Σαββάτου έγιναν στόχος αγνώστων που, όπως κατήγγειλαν, τους πλησίασαν και απρόκλητα τους ώθησαν στη θάλασσα.

Οι δύο άνδρες ανασύρθηκαν από την παραλία με τη βοήθεια περαστικών και είναι καλά στην υγεία τους. Στο σημείο έσπευσαν αστυνομικές δυνάμεις και ασθενοφόρο του ΕΚΑΒ που τους μετέφερε εκτός κινδύνου στο νοσοκομείο για προληπτικούς λόγους.

Λίγο πριν το τέλος της παρέλασης στη συμβολή των οδών Δημητρίου Γούναρη και Λεωφόρου Νίκης αστυνομικοί προχώρησαν σε προσαγωγές τεσσάρων ατόμων. Οι προσαγωγές ενδέχεται να συνδέονται με το περιστατικό.